தினகரனை எதிர்த்து பேசுவதை அவர் விரும்பவில்லை. ஆனால் அவர் கட்சித்தொண்டர்களை சந்திப்பதும், நிர்வாகிகளை நியமிப்பதும் தனது பதவியை பறிக்கும் என நினைத்தார் எடப்பாடி பழனிசாமி. அதனாலே தனது முதல் எதிர்ப்பை மிக அழுத்தமாக பதிவு செய்ய வேண்டிய சூழல் ஏற்பட்டு விட்டது. "தினகரன் நியமனம் தன்னிச்சையானது. அவர் துணைப் பொதுச்செயலாளராக நியமிக்கப்பட்டதே செல்லாது. கட்சியில் ஏற்பட்டிருக்கும் புதிய நிர்வாகிகள் நியமனம், வீண் குழப்பங்களை ஏற்படுத்த வழங்கப்பட்டிருக்கிறது. இது அ.தி.மு.க. தொண்டர்களை கட்டுப்படுத்தாது. தலைமைக்கழக நிர்வாகிகள் ஒன்று கூடி வழிநடத்தி வரும் நிலையில் வீண் குழப்பங்களை ஏற்படுத்தி வருகிறார்" என அந்த அறிக்கையில் தினகரனுக்கு எதிராக கடுமை காட்டப்பட்டுள்ளது.